Angka Jepun

Sistem angka Jepun ialah sistem nama nombor yang digunakan dalam bahasa bahasa Jepun. Angka Jepun dalam penulisan adalah sepenuhnya berdasarkan angka Cina dan pengelompokan nombor besarnya adalah mengikut tradisi pengelompokan dengan 10,000 Cina. Terdapat dua set sebutan untuk angka dalam Bahasa Jepun: pertama berdasarkan pembacaan Sino-Jepun (On'yomi) untuk tulisan Cina dan yang kedua berdasarkan pembacaan Kun'yomi Jepun.

Penomboran Asas Jepun
Terdapat dua kaedah untuk menulis nombor di dalam bahasa Jepun, samada di dalam angka Arab (1,2,3) atau di dalam angka Cina ( 一, 二, 三). Angka Arab digunakan dalam penulisan melintang, manakala angka Cina digunakan dalam penulisan menegak.

(Beberapa nombor mempunyai lebih dari satu nama)

Pembacaan khusus maru (bermaksud "bulat") juga wujud. Ia hanya digunakan apabila membaca satu persatu setiap digit di dalam satu nombor, daripada membacanya secara keseluruhan. Contoh terkenal ialah "Kedai 109" di Shibuya, Tokyo yang dibaca sebagai ichi-maru-kyū (ia boleh juga dibaca sebagai 'sepuluh-sembilan' - tō-kyū - yang merupakan pan bagi nama gedung Tokyu yang memiliki bangunan tersebut.). Penggunaan maru untuk angka 0 adalah sama dengan pembacaan angka 0 dalam bahasa Inggeris yang diganti dengan perkataan oh. Bagaimanapun, sebagai satu nombor, ia hanya ditulis sebagai 0 atau .

Nombor 4 dan 9 dianggap sebagai membawa sial dalam budaya Jepun: 4, yang disebut shi adalah kata sebunyi untuk ; sementara 9 yang disebut ku adalah kata sebunyi untuk . Nombor 13 juga kadangkala dianggap sial, dipercayai dipengaruhi oleh tradisi barat. 

Dalam bahasa Jepun moden, digit-digit diberi pembacaan on kecuali 4 dan 7, yang dipanggil yon dan nana. Pembacaan lain digunakan dalam nama-nama bulan, nama hari dalam bulan, frasa tetap. Contohnya, nombor perpuluhan 4.79 selalu dibaca yon-ten nana kyū sementara April, Julai dan September dibaca sebagai shi-gatsu (bulan ke-4), shichi-gatsu (bulan ke-7), dan ku-gatsu (bulan ke-7). Nombor pertengahan dibentuk dengan menggabungkan kedua-dua elemen tersebut:

Puluh dari 20 hingga 90 ialah "(digit)-jū".
Ratus dari 200 hingga 900 ialah "(digit)-hyaku".
Ribu dari 2000 hingga 9000 ialah "(digit)-sen".
Selain itu, puluh dari 30 hingga 90 di dalam pembacaan kun dibentuk dengan "(digit)-so", dimana digit tersebut juga dalam pembacaan kun: miso (30), yoso (40), iso (50), muso (60), nanaso (70), yaso (80), kokonoso (90). Antara variasi lain ialah i untuk 50 dan akhiran -ji untuk 20 hingga 90. Bagaimanapun, sebahagian besar variasi ini tidak digunakan dalam bahasa Jepun moden.

Terdapat beberapa pengubahsuaian fonetik untuk nombor yang lebih besar melibatkan penyuaraan dan pemanjangan beberapa konsonan seperti roku "enam" dan hyaku "ratus" menghasilkan roppyaku "enam ratus".

Dalam nombor lebih besar, elemen-elemen digabungkan dari yang terbesar hingga yang terkecil, dan sebutan sifar disembunyikan.

* Hyaku menjadi byaku kerana rendaku.

Kuasa 10

Nombor besar 

Sama dengan tradisi Cina, nombor besar di dalam angka Jepun dibentuk dengan mengumpulkan digit di dalam 10,000 berbanding 1000 di dalam tradisi Barat:

Varisai yang pelbagai wujud kerana pengaruh kitab Jinkōki, teks matematik tertua Jepun yang mula diterbitkan pada 1627. Ia mengandungi banyak kesalahan tetapi sebahagian besarnya dibetulkan dalam edisi 1631 . Pada tahun 1634, versi yang lain pula diterbitkan yang menukar lagi beberapa nilai. Variasi yang seperti di atas wujud kerana perbezaan antara edisi-edisi kitab ini.

Contoh: (Ruang dengan kumpulan empat digit diberi hanya untuk penerangan yang lebih jelas)
1 0000 : 一万 (ichi-man)
983 6703 : 九百八十三万 六千七百三 (kyū-hyaku hachi-jū san man, roku-sen nana-hyaku san)
20 3652 1801 : 二十億 三千六百五十二万 千八百一 (ni-jū oku, san-zen rop-pyaku go-jū ni-man, sen hap-pyaku ichi)

Bagaimanapun, nombor yang ditulis dalam angka Arab dipisahkan dengan koma di setiap 3 digit, berdasarkan peraturan Barat. Jika nombor Arab dan Kanji dikombinasikan, peraturan Barat mungkin digunakan bagi nombor yang lebih kecil dari 10,000 (cth. 2,500万 untuk 25,000,000).

Dalam bahasa Jepun, apabila nombor panjang ditulis dengan huruf Kanji, angka sifar akan dibuang untuk setiap kuasa sepuluh. Maka 4002 ialah 四千二 (Berbeza dengan sistem Cina yang memerlukan penggunaan 零 di mana saja sifar muncul, cth. 四千零二 untuk 4002). Tetapi, dalam pembacaan, perkataan "sifar" atau "kosong" kadang-kadang disebut tobi (飛び) atau tonde (飛んで) untuk menyatakan kekurangan nombor, cth. 'yon-sen tobi ni atau yon-sen tonde ni boleh digunakan selain dari perkataan normal yon-sen ni.

 Pecahan perpuluhan 

Bahasa Jepun memiliki dua sistem angka untuk pecahan perpuluhan. Ia masih diguna untuk menyatakan purata pemukulan dan pemadangan dalam permainan besbol, peratusan kemenangan untuk pasukan-pasukan sukan, dalam frasa simpulan bahasa (seperti 五分五分の勝負 "peluang lima puluh - lima puluh"), dan dalam menyatakan nilai atau diskaun.

Salah satu sistemnya adalah seperti berikut:

Ini merupakan sistem yang digunakan dengan unit ukuran Jepun tradisional. Beberapa nama digunakan "seperti adanya" bagi mewakili pecahan untuk Shaku. 

Sistem lain yang mewakili pecahan perpuluhan untuk nilai atau diskaun, menggunakan yang dipanggil "alih ke bawah" dengan bu mewakili satu "yang ke seratus" dan seterusnya, dan unit bagi "ke sepuluh" diwakili wari:

Sistem ini sering diguna untuk menyatakan harga. Contohnya:

一割五分引き (ichi-wari go-bu biki): Diskaun 15%
打率三割八分九厘 (daritsu san-wari hachi-bu kyū-rin): purata pemukulan (besbol).389

Kecuali wari, kesemua ungkapan ini jarang dijumpai dalam kegunaan moden. Pecahan perpuluhan secara tipikalnya ditulis samada dengan angka kanji (menegak) atau angka Arab (melintang), didahului dengan titik perpuluhan, dan dibaca seperti di dalam sistem barat. Perlu diingat, dalam bentuk penulisan, kedua-duanya boleh digabung samada dengan sistem ungkapan angka tradisional dengan kuasa sepuluh (42.195 kilometer: 四十二・一九五 キロメートル), atau dengan sistem nilai tempat yang menggunakan sifar (50.04 peratus: 五〇・〇四 パーセント.) Bagaimanapun, untuk kedua-dua sistem, pembacaannya adalah mengikut sistem tradisional (yon-jū ni-ten ichi-kyū go kiromētoru untuk 42.195 kilometer; go ju-tten rei-yon pāsento untuk 50.04 peratus.)

 Nombor formal
Sepertimana angka Cina, terdapat set Kanji yang khusus untuk angka yang dipanggil daiji'' (大字), digunakan dalam dokumen undang-undang dan kewangan bagi menghalang individu yang tidak berkenaan menambah calitan (dalam karakter Jepun), daripada satu menjadi dua atau tiga. Nombor formal Jepun adalah sama dengan nombor formal Cina, tetapi memiliki variasi yang sedikit. Hari ini, hanya nombor formal untuk satu, dua, tiga dan sepuluh sahaja digunakan dalam dokumen undang-undang. Nombor-nombor formal ini dapat ditukar menjadi nilai yang lebih tinggi dengan menambah calitan (Bagi 1 dan 2, telah diterangkan di atas, sementara 3 boleh ditukar kepada 5 dan 10 hingga 1000). Dalam beberapa kes, digit 1 ditulis seperti 壱百壱拾 untuk 110, berbanding 百十 dalam penulisan biasa. 

Nombor formal:

Empat wang kertas Yen, 1000-yen, 2000-yen, 5000-yen, dan 10000-yen, ditanda dengan nombor formal 千, 弐千, 五千, dan 壱万.

Bahasa Jepun Tua

Bahasa Jepun Tua berkongsi beberapa perbendaharaan kata yang sama dengan Bahasa Jepun moden, tetapi ia mengandungi beberapa nombor unik yang tidak lagi digunakan.

Pautan luar
 大数の名前について
 Sistem angka Jepun purba
 Latihan dalam Bahasa Inggeris untuk pembelajaran Angka Jepun
 Audio untuk belajar penyebutan nombor Jepun 
 Tukar angka Kanji kepada angka Arab (sci.lang.japan FAQ page)
 Tukar angka Arab kepada angka Kanji (sci.lang.japan FAQ page)

Rujukan